Adliya vazirligining «Huquqiy axborot» Telegram-kanali fuqarolar xorijga chiqish biometrik pasportini rasmiylashtirish uchun ma’lumotlarni yig‘ish punktiga (pasport stol) taqdim etiladigan hujjatlar haqda ma’lumot berdi. Ular quyidagilar: — ariza-anketa; — biometrik pasport yoki ID-karta yoxud 16 yoshga to‘lmagan fuqarolar uchun tug‘ilganlik haqida guvohnoma; — ilgari berilgan xorijga chiqish biometrik pasporti (mavjud bo‘lgan taqdirda); — vakolatli organning qarori (xorijga chiqish biometrik pasporti ashyoviy dalil sifatida olib qo‘yilganida); — harbiy guvohnoma yoki boshqa hujjat – harbiy xizmatga majburlar uchun; — davlat boji to‘langanligi to‘g‘risidagi kvitansiya (243 ming 276 so‘m, 16 yoshga yetmaganlar uchun 162 ming 184 so‘m); — ota-onalar, vasiylar (homiylar)ning fuqaroning xorijga chiqishiga notarial tasdiqlangan roziligi — voyaga yetmaganlar uchun; — fuqaroga hamrohlik qiluvchi shaxsning notarial tasdiqlangan majburiyati — voyaga yetmaganlar uchun.